GT-30

GT-30 er en internasjonal båtsportklasse for énskrogsbåter med påhengsmotor. Motorene kan være firetaktere eller totaktere med ytelse på maksimalt 30 hestekrefter. I tillegg må motorene oppfylle EPA-reglementet fra 2006 for lavutslippsmotorer. Klassen har en nedre aldersgrense på 14 år, men ingen øvre aldersgrense. Deltagere må ha fullført minst tre konkurranser i lavere klasse for å stille i denne klassen som 14-åring. Båtene kan oppnå hastigheter opp mot 90 km/t.

Reglene for klassen administreres av Union internationale motonautique (UIM), som også tildeler internasjonale mesterskap og konkurranser. Reglene for GT-30 (per 2022) spesifiserer minimumsmålene for skroget til 3,50 m lengde, 1,35 m bredde, og 0,40 m dybde. Minimumsvekten skal være 265 kg.

Referanser

Kilder 
 UIM: 2022 Circuit Rulebook (publisert 22. desember 2021) 32 MB pdf-fil Besøkt 26. november 2022

Motorbåtsport